जमीन समतल करने की मंजूरी, गड्ढों से निकाली 25 फुट तक रेत
इकबाल सिंह बाली | चमकौर साहिब
चमकौरसाहिब पुलिस स्टेशन के अंतर्गत पड़ते गांव बालसंडा में पंचायती जमीन को समतल करने की आड़ में अवैध माइनिंग की जा रही है। हालाकि माइनिंग विभाग ने इस बाबत सिंह भगवंतपुर पुलिस को मामला दर्ज करने को कहा है। जबकि जिस जगह माइनिंग की जा रही थी वह इलाका चमकौर साहिब पुलिस की हद में है।
गांव बालसंडा की करीब 250 कनाल पंचायती जमीन नदी के साथ लगती है। इसके नीचे रेत का भंडार है तो माइनिंग माफिया ने पंचायत माइनिंग विभाग से मिलीभगत कर इसे समतल करके 10 एकड़ जमीन उपजाऊ बनाने के लिए विभाग से मंजूरी लेकर वहां पर पोकलेन मशीन लाकर लगा दी। जमीन के एक हिस्से से लगभग पांच फुट रेत निकाली जा चुकी है। कुछ स्थानों पर 25-25 फुट गहरे गड्ढे खोद कर दर्जनों टिप्पर रेत ले जा रहे हैं।
लाखोंरुपए का विभाग को लग रहा चूना
माइनिंगविभाग की मंजूरी की आड़ में माफिया सरकार को लाखों रुपए का चूना लगाकर अपनी जेबें भर रहा है। जिससे माइनिंग विभाग के साथ माफिया की मिलीभुगत सामने रही है। जिस जगह माइनिंग हो रही है, वो जगह नदी के साथ लगती है। इस जमीन पर विभाग को किसी तरह की मंजूरी नहीं देनी चाहिए। दूसरी तरफ जीएम भोला सिंह बराड़ ने कहा कि सरकार की तय शर्तों पर मंजूरी दी जाती है। इलाके का अधिकारी मौका देखता है, फिर मंजूरी दी जाती है। जबकि इसके विपरीत जिस अधिकारी की रिपोर्ट से मंजूरी देनी होती है वहीं अधिकारी रिपोर्टर से फोन पर गांव बालसंडा में हो रही नाजायज माइनिंग का मौका पूछ रहा था। इससे साफ होता है कि मंजूरी देने से पहले अधिकारी को जगह के बारे पता नहीं था।
अवैधमाइनिंग बारे पुलिस को किया सूचित : सरपंच
बालसंडाके सरपंच सिकंदर सिंह ने बताया कि उन्होंने माइनिंग बारे कुछ दिन पहले पुलिस को सूचित किया था।
पुलिस ने कोई कार्रवाई नहीं की। सरपंच ने पहले जमीन को गांव की ही बताया था, लेकिन बाद में बीएलओ सुरिंदर सिंह ने दावा किया कि सरपंच अपनी बात से मुकर रहा है। बावजूद सरपंच अपनी बात पर डटे हैं कि जमीन हमारे गांव की है और ठेकेदार ने गलत ढंग से रेत निकाली है।
छिड़काव कर ट्रक करते हैं गीला, ताकि कोई रोके ना
जिसमनोरथ के लिए माइनिंग विभाग मंजूरी देता है उससे उल्ट बड़े गड्ढे खोदकर रेत निकाली जाती है। एक और बात देखने को मिली। सड़क पर टिप्पर चढ़ाने से पहले शातिर माइनिंग माफियर एक मोटर के जरिए ट्रक पर छिड़काव कर उसे गीला कर देता है। इससे ऐसा लगा टिप्पर सतलुज दरिया से रेत लेकर रहा है। इसे कोई अिधकारी या फिर पुलिस रोकती नहीं है। जहां माइनिंग हो रही है वहां आसपास वीरान पड़ा है। ठेकेदार जहां चाहता है वहां गहरे-गहरे गड्ढे खोद कर रेत निकाल लेता हैं।
गांव बालसंडा की पंचायती जमीन पर खोदे गए गहरे गड्ढे। -भास्कर
hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva